[{"text_idx": "#000001", "text": "Croeso i Westy'r Parkgate, cyrchfan orau newydd Caerdydd ar gyfer cyfarfodydd a digwyddiadau, a gyflwynir i chi gan y ti\u0302m arobryn sy\u2019n gyfrifol am i Westy'r Celtic Manor, a bleidleisiwyd yn \u2018Westy Cynadledda Gorau yn y DU\u2019 M&IT am y naw mlynedd diwethaf."}, {"text_idx": "#000002", "text": "A hithau\u2019n agor yn ystod hydref 2021, y gyrchfan steilus hon yng nghanol Caerdydd fydd y lle delfrydol i gwrdd a\u0302 phobl, cael pryd o fwyd ac ymlacio, a hynny o fewn tafliad carreg i Stadiwm Principality, yr orsaf drenau ganolog a diwylliant caffis bywiog y ddinas."}, {"text_idx": "#000003", "text": "Yn rhan o\u2019r Celtic Collection dethol, mae gwesty moethus newydd gorau Caerdydd yn adleisio holl geinder a glamor ei leoliad hanesyddol. Wedi\u2019i leoli yng nghanol y ddinas, mae Gwesty\u2019r Parkgate wedi cyfuno dau adeilad hanesyddol o droad yr 20fed ganrif \u2013 yr hen Swyddfa Bost fawreddog a hen Lys Sirol y ddinas."}, {"text_idx": "#000004", "text": "Gyda\u2019i nodweddion trawiadol a\u2019i hawyrgylch cain, Swi\u0302t y Postfeistr yw un o\u2019r switiau cynadledda mwyaf yng Nghaerdydd sydd a\u0302 lle ar gyfer hyd at 432 o bobl ac mae\u2019n lleoliad cofiadwy ar gyfer cyfarfodydd, ciniawau a digwyddiadau mwy o bob math. Mae\u2019r lle hyblyg yn cynnwys ei ardal bar cyn digwyddiadau breifat ei hun a gellir ei hamrywio i ddarparu\u2019r cefndir perffaith ar gyfer pob achlysur."}, {"text_idx": "#000005", "text": "Yn glyd ac yn atmosfferig, mae Ystafell y Telegraff yn ystafell fwyta breifat gain sy\u2019n lleoliad gwych ar gyfer cinio hanner dydd a chyda\u2019r nos, cyfarfodydd bwrdd a digwyddiadau unigryw. Mae\u2019r ystafell hyfryd hon yn adleisio\u2019r holl gynllwynio a drama y mae rhaid bod wedi digwydd yma yn y dyddiau a fu, a ddarperir heddiw gan y gegin theatr agored lle mae gwesteion yn mwynhau gwylio o\u2019r radd flaenaf tra bod cogyddion yn gweithio, gan ddatgelu cyfrinachau\u2019r bwyta moethus y maent ar fin ei fwynhau."}, {"text_idx": "#000007", "text": "Mae\u2019r ystafelloedd gwely mawr hardd yr un mor ysblennydd ac unigryw a\u0302 Gwesty\u2019r Parkgate ei hun, gan gynnig cymysgedd steilus o foethusrwydd cyfoes a chlasurol. O ystafelloedd Uwch moethus i\u2019r Switiau Parkgate tra arbennig, dewch i ymdrochi yn y moethusrwydd gyda steil soffistigedig ac elfennau tra chyfoethog i gyd yn rhan o\u2019r profiad. Ewch i fwyty a bar yr Ystafell Ddidoli neu ddianc o fwrlwm y ddinas yn y lolfa hyfryd neu\u2019r cwrt awyr agored, lle mae te prynhawn yn bleser braf, mae cinio hamddenol yn brofiad cain, mae swper yn achlysur i\u2019w sawru, a siampe\u0302n a choctels chwech o\u2019r gloch sy\u2019n rhoi cychwyn ar y nosweithiau hwyr gorau."}, {"text_idx": "#000008", "text": "I\u2019r rhai sy\u2019n chwilio am ymlacio\u2019n llwyr, fel un o gyrchfannau lles mwyaf unigryw\u2019r ddinas, mae\u2019r Spa yng Ngwesty\u2019r Parkgate yn cynnig lle i ddianc o\u2019r byd, mewn lleoliad boutique trawiadol yn llawn cyfleoedd i ymlacio a dadflino."}, {"text_idx": "#000009", "text": "Beth bynnag y bo\u2019r achlysur, mae Gwesty\u2019r Parkgate yn cynnig lle cain i gwrdd ar gyfer achlysuron chwaraeon, ciniawa corfforaethol, profiadau sba ac arosiadau dros nos yng nghanol y ddinas."}]